Nr. L 220/10 De Europæiske Fællesskabers Tidende 11. 8. 88 KOMMISSIONENS FORORDNING (EØF) Nr. 2511/88 af 8. august 1988 ; om ændring af forordning (FØF) nr. 1686/72 om gennemførelse af visse regler om støtte inden for frøsektoren KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om - Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2358/71 om den fælles markedsordning for frø(!), senest ændret ved forordning (EØF) nr. 3997/87 (?), særlig artikel 3, stk. 5, og ud fra følgende betragtninger : De almindelige regler om ydelse og finansiering af støtte inden for frøsektoren er fastsat ved Rådets forordning (EØF) nr. 1674/72 ?), senest ændret ved forordning (EØF) nr. 3795/85 (); i Kommissionens forordning (EØF) nr. 1686/72 (), senest ændret ved forordning (EØF) nr. ” 1382/74 (9), er der fastsat visse regler om støtte ; kun frø, der er beregnet til udsæd, kan omfattes af støtten ; for frø, der kan have andre bestemmelser, bør det fastsættes, at støttemodtageren fører bevis for den faktiske anvendelse af de frø, for hvilke der ansøges om støtte, når der består risiko for, at en del af produktionen uberettiget kan omfattes af støtten ; da det på grund af opsplitningen af frøenes afsætning kan være svært at føre bevis for den samlede afsætning af frø, bør kravene til bevisførelsen lempes ; Fællesskabets produktion af ris til sædekorn er steget  betydeligt i de seneste tre produktionsår ; der består derfor risiko for, at en del af produktionen kan anvendes til andet end sædekorn ; det er derfor nødvendigt at fastsætte kontrolforanstaltninger for dette produkts faktiske bestemmelse ; forordning (EØF) nr. 1686/72 bør derfor ændres ; ; Forvaltningskomitéen for Frø har ikke. afgivet udtalelse inden for den af formanden fastsatte frist — UDSTEDT FØLGENDE FORORDNING : Artikel 1 I artikel 3, stk. 1, i forordning (EØF) nr. 1686/72 indsættes som andet afsnit : ; »Med hensyn til sædekorn af ris udbetales støtten kun, 'såfremt  støttemodtageren til den  pågældende medlemsstats tilfredshed beviser, at kornet rent faktisk er afsat som sædekorn. Denne betingelse anses for opfyldt, hvis modtageren beviser, at mindst 95 % af det sædekorn, for hvilket der er ansøgt om støtte, er afsat som sædekorn. Medlemsstaterne meddeler Kommissionen de foran- staltninger, der er vedtaget med henblik på at kontrol- lere destinationen for det sædekorn, for hvilket der er modtaget støtte. Medlemsstaterne foretager eventuelt kontrol hos forædlerne eller frøvirksomhederne samt hos dyrkerne.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. ; Udfærdiget i Bruxelles, den 8. august 1988. . () EFT nr. L 246 af S. 11. 1971, s. 1. () EFT nr. L 377 af 31. 12. 1987, s 37. ; () EFT nr. L 177 af 4. 8. 1972, s. 1. ! . () EFT nr. L 367 af 31. 12. 1985, s. 21. () :EFT nr. L 177 af 4. 8. 1972, s. 26. () EFT nr. L 148 af 5. 6. 1974, s. 9. På Kommissionens vegne Frans ANDRIESSEN Næstformand